《奉酬》
宋代·邓忠臣

试场未动文书静，官舍相联步履过。
千丈苍波争倚薄，十围便腹有森罗。
登临已结骚人恨，填委终翻劳者歌。
后夜中秋佳月色，惟予不饮奈明何。

作者简介：宋潭州长沙人，字谨思，号玉池先生。神宗熙宁三年进士。为大理丞，以献诗赋擢正字，迁考功郎。以坐元祐党废，出守彭门，改汝海，以宫祠罢归。有《玉池集》。